રાજસ્થાનમાં ભાજપના અધ્યક્ષની નિમણૂક માટે ચાલી રહેલી ખેંચતાણનો આખરે શુક્રવાર સાંજે અંત આવ્યો છે. રાજ્યના સંગઠનમાં ચાલી રહેલા ક્લેષની વચ્ચે ભાજપે શુક્રવારે તેના નવા પ્રદેશ પ્રમુખનું નામ જાહેર કરાયું છે. પાર્ટી અધ્યક્ષ અમિત શાહની મંજૂરી સાથે રાજ્ય સભાના સદસ્ય મદન લાલ સૈનીને રાજસ્થાનમાં ભાજપ સંગઠનની કમાન સોંપવામાં આવી છે. જે બાદ પક્ષના મહાસચિવ અરૂણ સિંહએ આ અંગેની સત્તાવાર જાહેરાત કરી હતી.